
PRAVILNIK O POSTOPKU IZBORA IN POTRJEVANJA PROJEKTOV TER OPREDELITEV MERIL ZA IZBOR PROJEKTOV V PROGRAMSKEM OBDOBJU DO LETA 2027

V programskem obdobju do leta 2027 se bodo, skladno z določbo člena 34 (1)(b) Uredbe 2021/1060/EU na podlagi SLR, izvajali projekti, izbrani tako na podlagi javnih pozivov LAS, kot tudi projekti sodelovanja LAS.

[bookmark: _Hlk148427192]Upravičenci do podpore za izvajanje projektov, vključno z dejavnostmi sodelovanja in njihovo pripravo, izbranih v okviru strategije lokalnega razvoja (v nadaljnjem besedilu: izvajanje projektov v okviru SLR), so LAS, fizične ali pravna osebe. Pri operacijah iz naslova ESRR sklada fizične osebe, razen samostojnih podjetnikov posameznikov, niso upravičenci. Če je vlagatelj fizična ali pravna oseba je vodilni partner LAS zastopnik za vlaganje vlog in zahtevkov za izplačilo ter dopolnitev vlog in zahtevkov za izplačilo.

Prijavitelj in partner/partnerji morajo izpolnjevati sledeče pogoje: 

· imajo stalno bivališče na območju LAS (če gre za fizično osebo) oziroma ima sedež, registrirano izpostavo, podružnico, organizacijsko enoto oziroma poslovno enoto na območju LAS, ki je registrirana vsaj 1 leto od datuma objave poziva (če gre za pravno osebo zasebnega prava) oziroma deluje na območju LAS (če gre za pravno osebo javnega prava ali za pravno osebo zasebnega prava v javnem interesu);
· da niso izključeni iz prejemanja podpore za izvajanje projektov v skladu z Zakona o kmetijstvu (ZKme-1) Uradni list RS, št. 2025-01-3392, z dne 5.12.2025. 
· da imajo poravnane obvezne dajatve in druge denarne nedavčne obveznosti v skladu z Zakonom o kmetijstvu (ZKme-1), pri čemer vrednost morebitnih neplačanih zapadlih obveznosti ne sme znašati 50 eurov ali več;
· da nimajo neporavnanih nalogov za izterjavo, izdanih s strani Evropske komisije;
· da nimajo neporavnanega naloga za vračilo preveč izplačane državne pomoči na podlagi predhodnega poziva ministrstva, pristojnega za finance;
· da niso v postopku prenehanja, prisilne poravnave, stečaja, prepovedi delovanja, sodne likvidacije ali izbrisa iz sodnega registra;
· na dan oddaje vloge na LAS nad vlagateljem in partnerji ne sme biti začet postopek zaradi insolventnosti ali postopek prisilnega prenehanja v skladu Zakonom o finančnem poslovanju, postopkih zaradi insolventnosti in prisilnem prenehanju (ZFPPIPP) ali postopek likvidacije družbe v skladu z Zakonom o gospodarskih družbah (ZGD-1);
· da podjetje ni v težavah, razen če gre za izjeme, določene v točki (c) četrtega odstavka 1. člena Uredbe 651/2014/EU;
· da niso že prejeli sredstev za financiranje predlaganega projekta iz drugih virov;
· da imajo za nakazilo sredstev odprt transakcijski račun;
· da imajo zagotovljena sredstva za lastno sofinanciranje projekta - iz vloge za odobritev projekta mora biti razvidna zaprta finančna konstrukcija za celoten projekt, kar pomeni, da mora prikazovati razdelitev posameznih stroškov po posameznih partnerjih in vrstah stroškov ter virih financiranja projekta, ki so javna podpora in lastna sredstva.

Pogoji za dodelitev podpore so opredeljeni v 7. členu Uredbe o izvajanju lokalnega razvoja, ki ga vodi skupnost, v programskem obdobju do leta 2027. 

Potrdili in izvajali se bodo projekti z dodano vrednostjo za območje LAS, ki bodo potekali v sodelovanju lokalnih akterjev in bodo prispevali k novim in inovativnim rešitvam pri reševanju lokalnih potreb. 

Partnerstvo LAS Zasavje bo v okviru Strategije lokalnega razvoja za programsko obdobje do leta 2027 operacije izvajalo na sledeče načine: 

1. Projekti preko javnega poziva LAS:
a) Postopek izvedbe javnih pozivov 

Predvideva se objava štirih javnih pozivov, in sicer iz obeh skladov, v letih 2024, 2025, 2026 in 2027. Objavljen bo na spletni strani partnerstva LAS, spletnih straneh vključenih občin in partnerjev. Javni poziv mora biti odprt najmanj 30 dni. V tem času vodilni partner omogoči prijaviteljem pridobitev celotne razpisne dokumentacije, na spletni strani partnerstva LAS ter jim nudi informacije in svetuje glede same priprave operacij. 

Postopek ocenjevanja

Vloge, ki bodo prispele na javni poziv, bo zbiral vodilni partner, ki bo skrbel tudi za pregled nad popolnostjo prispelih vlog. Vodilni partner bo, skupaj z predsednikom Ocenjevalne komisije, preveril pravočasnost prispelih vlog ter administrativno popolnost. V postopek ocenjevanja se Ocenjevalni komisiji, posredujejo samo pravočasno prispele in administrativno popolne vloge. Vloge, ki gredo v postopek obravnave, se najprej presoja z vidika splošnih pogojev za upravičenost. Če se projekt ne sklada z vsaj enim od splošnih pogojev za upravičenost, je izločen iz nadaljnje obravnave. 

Preglednica: Splošni pogoji za upravičenost (pogoji za dodelitev podpore)

	KRITERIJI
	DA (drži)
	NE (ne drži)

	Vloga je prispela pravočasno na pravilni naslov in je pravilno označena, kot je predvideno v javnem pozivu. 
	
	Će NE, se zavrže. 

	Vloga je administrativno popolna (izpolnjena v slovenskem jeziku, prijavnice in priloge so izpolnjene v celoti, izpolnjene so vse zahtevane rubrike), izpolnjena na predpisanem obrazcu in v skladu z zahtevami javnega poziva. Vloga je podpisana in žigosana s strani vlagatelja in partnerjev. 
	
	Če NE, se dopolni. 

	Operacija se izvaja na območju LAS t.j. na območju občin Hrastnik, Trbovlje ali Zagorje ob Savi in se ne izvaja v naseljih, kjer je izvajanje operacije izključeno. 
	
	Če NE, se zavrže. 

	Vlagatelj in partnerji izpolnjujejo pogoje upravičenosti za prijavo na javni poziv *
	
	Če NE, se zavrže.

	Operacija je skladna s Strategijo lokalnega razvoja Partnerstva LAS Zasavje za programsko obdobje 2021-2027.
	
	Če NE, se zavrže. 

	Operacija se še ni pričela izvajati oz se bo izvajala v času, kot ga določa javni poziv
	
	Će NE, se zavrže.

	Operacija ima zaprto finančno konstrukcijo in zagotovljene lastne finančne vire za izvedbo operacije v celoti
	
	Če NE, se zavrže. 

	Upravičeni stroški operacije se ne financirajo iz drugih EU skladov ali javnih sredstev (prepoved dvojnega financiranja)
	
	Če NE, se zavrže. 

	Operacija je v skladu z veljavno zakonodajo in zanjo so izdana vsa relevantna soglasja ali dovoljenja, kjer je to potrebno
	
	Če NE, se dopolni. 


*Vlagatelj (pravna, fizična oseba ali LAS) in partnerji morajo izpolnjevati sledeče pogoje za prijavo na javni poziv, kot določeno v 7. členu Uredbe o izvajanju lokalnega razvoja, ki ga vodi skupnost, v obdobju do leta 2027. 

Vloge, ki niso izločene na podlagi splošnih pogojev za upravičenost, se presoja z vidika meril. 

Merila za izbor projektov 

Merila za izbor projektov, ki se točkujejo v drugi fazi ocenjevanja, temeljijo na prispevku k: 
- doseganju cilja in namena intervencije LEADER/CLLD, 
- doseganju ciljev Strategije lokalnega razvoja,
- okoljski trajnosti,
- socialni vzdržnosti,
- enakopravni vključenosti različnih partnerjev,
- inovativnosti,
- dodani vrednosti na območju LAS.
- dvigu družbene ozaveščenosti. 

Pogoj za ocenjevanje vlog, je pravočasno prispela administrativno popolna vloga, to je vloga, izpolnjena v vseh delih obrazcev in s predloženimi vsemi obveznimi prilogami. Vloge, ki gredo v postopek obravnave, se najprej presoja z vidika splošnih pogojev za upravičenost, v nadaljevanju pa se jih ocenjuje po merilih. 

Projekt, ki izpolnjuje vse pogoje, se uvrsti v postopek ocenjevanja.
Vloge vlagateljev, pri katerih izpolnjevanje pogojev javnega poziva ni jasno, se pisno pozove k razjasnitvi vloge (dopolnitev vloge). Rok za razjasnitev vloge je osem dni od dneva poziva k razjasnitvi. V primeru, da vlagatelj vloge ne dopolni v roku ali je ne dopolni skladno s pozivom na dopolnitev, se jo s sklepom zavrže.  
V 2. fazi se presoja projekte z vidika meril, in sicer:
· Skladnost projekta s cilji SLR,
· Skladen razvoj celotnega območja LAS za programsko obdobje 2021-2027,
· Vpliv na okolje, 
· Ekonomska in družbena upravičenost projekta,
· Socialna vzdržnost in vključevanje ranljivih skupin,
· Partnerstva,
· Naložbe v izvajanje infrastrukturnih pogojev in dodano vrednost na območju LAS,
· Inovativnost. 
Preglednica: Merila 

	KRITERIJI
	Možno število točk
	Doseženo število točk

	
1. Skladnost operacije s cilji Strategije lokalnega razvoja Partnerstva LAS Zasavje za programsko obdobje 2021-2027 


Obrazložitev: tabela ciljev po posameznih ukrepih je sestavni del tega poziva 
	Cilji so jasno opredeljeni, aktivnosti so izvedljive ter vodijo k doseganju konkretnih rezultatov. Operacija s svojimi aktivnostmi in rezultati podpira najmanj 3 cilje SLR
	15
	

	
	Cilji so jasno opredeljeni, aktivnosti so izvedljive ter vodijo k doseganju konkretnih rezultatov. Operacija s svojimi aktivnostmi in rezultati podpira najmanj 2 cilja SLR
	10
	

	
	Cilji so jasno opredeljeni, aktivnosti so izvedljive ter vodijo k doseganju konkretnih rezultatov. Operacija s svojimi aktivnostmi in rezultati podpira najmanj 1 cilj SLR
	5
	

	
	Cilji operacije niso jasno opredeljeni ali aktivnosti so delno izvedljive ali vodijo k doseganju delno konkretnih rezultatov. Operacija s svojimi aktivnostmi in rezultati ne podpira ciljev SLR. 
	0
	

	
1. Partnerstva LAS 

Ali je nosilec/partner projekta pogodeni partner Partnerstva LAS Zasavje s plačano članarino?


	Nosilec/partner projekta je pogodbeni partner Partnerstva LAS Zasavje s plačano članarino. 
	8
	

	
	Nosilec/partner projekta ni pogodbeni partner Partnerstva LAS Zasavje. 
	0
	

	
1. Vpliv na okolje (okoljska trajnost)

 
	Načrtovane aktivnosti in rezultati neposredno izboljšujejo stanje okolja  ali uvajajo nove aktivnosti za prilagajanje podnebnim spremembam ali dodajajo prepoznavnost naravnim vrednotam oziroma k njihovemu ohranjanju (zmanjšanje odpadkov, ozelenitve, OVE..).
	12  
	

	
	Projekt prispeva k izboljšanju narave/okolja skozi aktivnosti ozaveščanja prebivalstva (informiranje, izobraževanje, delavnice …).
	6
	

	
	Projekt ni neposredno vezan na varovanje ali ohranjanje narave/okolja, vendar je iz aktivnosti razbrati, da se pri izvedbi upoštevajo tudi okoljski vidiki (ne vpliva negativno). 
	3
	

	
	Pri načrtovanih aktivnostih ni razviden pozitiven vpliv na varovanje okolja, njegovo ohranjanje oziroma ohranja naravne dediščine oziroma je možen negativen vpliv na okolje. 
	0
	

	
1. Ekonomska in družbena upravičenost operacije (delovna mesta)
	
	
	

	
	Projekt zagotavlja novo delovno mesto ali samozaposlitve (odprtje dopolnilne dejavnosti na kmetiji- dokazovanje z M1 obrazcem, odprtje s.p.-ja).
	10
	

	
	Projekt jasno zagotavlja ohranjanje obstoječega kakovostnega delovnega mesta, ki prinaša dodano vrednost (trajnost in inovativnost). 
	7
	

	
	Projekt ne predvideva aktivnosti za novo delovno mesto ali ohranitev obstoječega delovnega mesta. 
	0
	

	1. Socialna vzdržnost in vključevanje ranljivih skupin 




Obrazložitev: Ranljive skupine  ns območju Partnerstva LAS Zasavje so opredeljene in podrobneje opisane v SLR za programsko obdobje 2021-2027 (str. 33-35)
	Aktivnosti vključujejo oziroma so rezultati operacije namenjeni trem ali več ranljivim skupinam, določenim v SLR. 
	15 
	

	
	Aktivnosti vključujejo oziroma so rezultati operacije namenjeni dvem ranljivim skupinam, določenim v SLR. 
	10   
	

	
	Aktivnosti vključujejo oziroma so rezultati operacije namenjeni eni ranljivi skupini, določeni v SLR.
	5
	

	
	Aktivnosti ne vključujejo oziroma rezultati operacije niso namenjenim ranljivim skupinam, določenim v SLR. 
	
0




	

	
1. Partnerstvo  

Obrazložitev: Partnerstvo lahko sestavljajo predstavniki sektorjev:
- javni (občine, javne agencije, javni zavodi in druge osebe javnega prava),
- ekonomski/gospodarski (podjetja, samostojni podjetniki, nosilci dop. dej. na kmetiji, zadruge …),
- zasebni/civilni/socialni(fizične osebe, društva, zasebni zavodi, fundacije in druge pravne osebe zasebnega prava).

Navodilo: iz projekta mora biti razvidna vsebinska uravnoteženost partnerjev (torej vsaj 20 % skupnih aktivnosti).
	Pri operaciji sodelujejo vsaj 3 partnerji iz različnih interesnih skupin (prijavitelj in partnerji iz različnih sektorjev). Partnerstvo je uravnoteženo po vsebinski plati (minimalno 20 %).
	15
	

	
	Pri operaciji sodelujejo vsaj 3 partnerji iz različnih interesnih skupin (prijavitelj in partnerji iz različnih sektorjev). Partnerstvo ni uravnoteženo po vsebinski plati (minimalno 20 %).
	10
	

	
	Pri operaciji sodelujeta dva partnerja iz različnih interesnih skupin (prijavitelj in en partner iz drugega sektorja). Partnerstvo vsebinsko ni uravnoteženo. 
	 7
	

	
	Operacija ne predvideva partnerstva
	0
	

	7. Dodana vrednost na območju LAS 
	Operacija predvideva naložbe oz. aktivnosti v varstvo okolja in ohranjanje narave. 
	10  
	

	
	Operacija predvideva naložbe oz. aktivnosti v turistično infrastrukturo, skupne javne površine ali prostore ali ureditev/obnovo športno-rekreacijske infrastrukture. 
	7 
	

	
	Operacija predvideva naložbe oz. aktivnosti v skupno opremo ali prostor ali infrastrukturo za izvajanje podjetniških in kmetijskih programov. 
	5     
	

	
	Operacija predvideva naložbo oz. aktivnosti v opremo ali prostor, vendar ne za skupne namene. 
	3     
	

	
	Operacija ne predvideva nobenih naložb. 
	0
	

	
    8. Inovativnost 
	Operacija je inovativna in ustvarja novo dodano vrednost v okolju (uporaba novih metod, pristopov, programov, uvajanje novih storitev in proizvodov, uvajanje novih znanj …) Rešitve in pristopi na območju LAS predhodno še niso bili uporabljeni. 
	15
	

	
	Projekt na območju LAS inovativno nadgrajuje že znane rešitve ali pristope in ustvarja novo dodano vrednost območja.  
	10
	

	
	Operacija je delno inovativna (vsebina operacije ni nova, se pa izvaja na drugačen način, ali vključuje nove ciljne skupine). 

	8
	

	
	Operacija ne izkazuje inovativnosti
	0
	



Doseganje vsakega merila se točkuje. Maksimalno število točk pri merilih je 100. Spodnja meja, ki jo mora projekt doseči, za nadaljnjo obravnavo, znaša  51 točk.

b) Postopek obravnave vlog

Vloge, ki bodo prispele na javni poziv, bo zbiral vodilni partner LAS, ki bo skrbel tudi za pregled nad popolnostjo prispelih vlog. Odpiranje prejetih vlog za projekte bo v roku osem dni od dneva zaprtja razpisa, na sedežu vodilnega partnerja LAS. Vloge se bo odpiralo in ocenjevalo po vrstnem redu prispetja. Odpiranje vlog ni javno. Vodilni partner bo, skupaj z predsednikom Ocenjevalne komisije preveril administrativno popolnost vloge – ali je kuverta z vlogo pravilno označena, ali je vloga prispela v predpisanem roku, na predpisanem obrazcu in ali so vlogi priložene vse zahtevane priloge. Vodilni partner pisno pozove prijavitelje, katerih vloge niso bile popolne, k njihovi dopolnitvi. Rok za dopolnitev vlog ne sme biti krajši od osmih delovnih dni od datuma posredovanja poziva za dopolnitev. Pozivi za dopolnitev vlog se pošiljajo po elektronski pošti na elektronski naslov, ki je naveden v vlogi (prijavitelj v vlogi izrecno soglaša s prejemom poziva za dopolnitev na elektronski naslov). Prijavitelji dopolnitve pošljejo po redni pošti, priporočeno na naslov vodilnega partnerja. Samodejne vsebinske dopolnitve vlog niso dovoljene. V kolikor vloge ne bodo ustrezno ali pravočasno dopolnjene, bodo s sklepom upravnega odbora zavržene in ne bodo ocenjene. V postopek ocenjevanja se posredujejo samo administrativno popolne vloge. Vodilni partner, skupaj s predsednikom Ocenjevalne komisije, ki sodeluje pri odpiranju in pregledovanju prispelih vlog in dopolnitev, pripravi pisno poročilo o pregledu vlog. Vloge, ki gredo v postopek obravnave, ocenjuje in obravnava Ocenjevalna komisija. Le-ta po zaključenih ocenjevanjih projektov, izdela skupno poročilo o rezultatih ocenjevanja, obrazložitev ocen in predlog projektov (prednostno listo) za sofinanciranje. Spodnja meja, ki jo mora projekt doseči za uvrstitev na prednostno listo projektov za posamezni javni poziv, ter nadaljnjo obravnavo izbora projektov na upravnem odboru, znaša  51 točk. V kolikor se po končanem ocenjevanju izkaže, da skupna vrednost pričakovanega sofinanciranja projektov presega razpoložljiva sredstva, bodo sredstva razdeljena glede na višino doseženih točk – prednost pri dodelitvi sredstev bodo imeli projekti z višjim številom točk. Kadar več projektov pri ocenjevanju, v skladu z merili doseže enako število točk, se upošteva večje doseženo število točk po naslednjih merilih, po vrstnem redu:
· število točk pri merilu ekonomska in družbena upravičenost operacije (delovna mesta), 
· število točk pri merilu skladnost operacije z ukrepi in cilji SLR Partnerstva LAS Zasavje za programsko obdobje 2021-2027,
· število točk pri merilu socialna vzdržnost in vključevanje ranljivih skupin,
· število točk pri merilu partnerstvo.

Sredstva za sofinanciranje se razpisujejo po posameznih ukrepih. Možna je tudi prerazporeditev razpisanih sredstev po posameznih ukrepih, v kolikor se izkaže, da je na posameznem ukrepu premalo sredstev, na drugem pa preveč, glede na vrednost prijavljenih projektov. V primeru, da je prijavljenih projektov manj, kot je razpisanih sredstev, se sredstva prenesejo nazaj v kvoto sredstev Partnerstva LAS Zasavje. 
Za izbiro projektov je pomembno, da so cilji, izvedbene aktivnosti ter finančna in terminska izvedljivost projekta, jasno določeni. Zelo pomembno je, da je opis in obseg stroškov skladen z vsebino projekta. Prav tako je pomemben učinek projekta na izvajanje celotne lokalne razvojne strategije, aktivna vključenost lokalnega prebivalstva in institucij, inovativen pristop ali vsebina operacije ter trajnostna naravnanost projektnih aktivnosti in rezultatov.

Merila za ocenjevanja in postopki ocenjevanja ter izbor projektov bodo javno objavljeni na spletni strani Partnerstva LAS Zasavje. 

Za projekte, ki so bili izbrani preko javnih pozivov LAS, Upravni odbor LAS, na podlagi poročila Ocenjevalne komisije (le-tega Ocenjevalna komisija preda Upravnemu odboru najkasneje v roku 14 dni po ocenjevanju projektov), za vsak projekt posebej odloči, ali se bo financiral, ali obstajajo razlogi za znižanje stopnje podpore, skladno s pravili o dodeljevanju državnih pomoči (preverba LAS) oz. drugi razlogi in o tem poroča skupščini Partnerstva LAS Zasavje. Pri potrjevanju projektov s strani UO LAS je potrebno upoštevati izpolnjevanje člena 32(2)(b) Uredbe 1303/2013/EU, ki določa, da nobena interesna skupina ne sme imeti več kot 49% glasovalnih pravic.
Prav tako je pri izboru projektov potrebno upoštevati 33. člen Uredbe 2021/1060/EU, ki določa, da noben sektor na nadzoruje odločanja o izboru projektov. Pri odločitvi o izbiri morajo najmanj 50% glasov prispevati pogodbeni partnerji, ki niso javni organi (34. 3(b) člen Uredbe 1303/2013/EU). 
Prav tako se mora pri ocenjevanju in odločanju o projektu izločiti vsak, ki je kakorkoli povezan s prijaviteljem projekta. 
Upravni odbor LAS  s sklepom obvesti vlagatelje glede izbire oz. neizbire projekta, pri čemer mora biti sklep podpisan tudi s strani vodilnega partnerja LAS.  Vlagatelj ima v osmih (8) dneh od prejema sklepa o odločitvi glede izbire oz. neizbire projekta, pravico vložiti pritožbo na Upravni odbor LAS. V svoji pritožbi mora natančno opredeliti in utemeljiti razloge, zaradi katerih je pritožba vložena. V kolikor želi vlagatelj po prejemu sklepa glede izbire oz. neizbire projekta, vpogled v svoj ocenjevalni list, mora podati pisno prošnjo Upravnemu odboru LAS. Možen je vpogled v skupne ocene po posameznem specifičnem merilu prijavljene operacije ob prisotnosti predsednika LAS, pri čemer dokumenta ni dovoljeno kopirati ali fotografirati. Vpogled v ocenjevalne liste ostalih vlagateljev ni možen. 

Predmet pritožbe ne morejo biti postavljeni pogoji in temeljna merila za ocenjevanje. Vložena pritožba ne zadrži podpisa pogodbe z izbranimi vlagatelji. O pritožbi na 1. stopnji odloča Upravni odbor LAS, v tridesetih dneh od vložitve pritožbe. O pritožbi na 2. stopnji odloča Skupščina LAS. Odločitev je dokončna. 

Skupščina partnerstva LAS je seznanjena o izboru projektov za sofinanciranje. Po potrditvi projektov na seji upravnega odbora, se vlagatelje na javni poziv obvesti o izboru oziroma ne-izboru projektov ter o posredovanju projektov v potrditev organu pristojnemu za končno odobritev projektov (ARSKTRP). Če je upravičencu odobren projekt za sofinanciranje iz EKSRP, ARSKTRP o odobritvi ali zavrnitvi, odloči z odločbo. V odločbi o odobritvi projekta se določi tudi višino sredstev, rok za vložitev zahtevka za izplačilo, pogoje za upravičenost, višino sredstev, če se pomoč dodeljuje kot državna pomoč.  

2. Projekti, katerih upravičenec/nosilec je LAS

V primeru, da je nosilec projekta  LAS, se lahko projekt izvede na podlagi drugega odstavka 29. člena Uredbe CLLD, ki dopušča možnost izvedbe mino javnega poziva. Pri izvajanju in izbiri projektov, se mora, skladno s Skupno kmetijsko politiko 2023-2027, zagotavljati transparentnost postopkov, preprečiti konflikt interesov in upoštevati načela, da je lahko LAS nosilec projekta samo, če je to v interesu celotnega območja LAS in uresničevanja Strategije lokalnega razvoja ter, če je sodelovanje LAS nujno za izvedljivost ali uspeh projekta. 

Lahko pa se projekt, katere upravičenec/nosilec je LAS, izbere tudi preko javnega poziva LAS.

Splošni pogoji za izbor projektov, kjer je nosilec  LAS:
·  projekt mora biti izbran skladno z zabeleženim postopkom v strategiji,
·  projekt mora imeti splošno podporo lokalne skupnosti,
·  projekt se mora izvajati na območju vseh treh občin (Hrastnik, Trbovlje, Zagorje ob Savi),
·  Projekt mora biti skladen s cilji zadevnega sklada in prispevati k uresničevanju ciljev, določenih v SLR,
·  upravičeni stroški posameznega projekta, ki jih LAS dobi povrnjene na osnovi zahtevka, ne smejo biti financirani z drugimi javnimi sredstvi,
·  projekt se izvede le na območju LAS,
·  kadar projekt vključuje naložbo, ki jo izvaja LAS, mora LAS za naložbo LAS, v vlogi določiti pravno osebo javnega prava, ki postane lastnik naložbe,
·  iz opisa projekta v vlogi mora biti razvidna zaprta finančna konstrukcija za celoten projekt, kar pomeni, da mora prikazovati razdelitev posameznih stroškov po posameznih partnerjih in vrstah stroškov,
·  ob oddaji vloge morajo biti za projekt izdana vsa potrebna dovoljenja, kot jih za izvedbo projekta določa področna zakonodaja,
·  upravičenec mora izvesti projekt najpozneje v treh letih od pravnomočnosti odločbe o potrditvi projekta s strani ARSKTRP oziroma od podpisa pogodbe o sofinanciranju z MKRR,
·  projekt mora biti izveden v skladu s prijavljeno in s strani ARSKTRP ali MKRR odobreno vsebino ter področno zakonodajo.


Postopek izbora projektov, kjer je nosilec LAS:
·  predlog projekta LAS pripravi vodilni partner LAS,
·  vodilni partner LAS pripravi predlog projekta na osnovi identificiranih potreb in priložnosti na območju ali na osnovi predloga drugih članov LAS,
·  predlog projekta LAS lahko pripravijo tudi drugi člani LAS, če menijo, da bo projekt pripomogel k skupnemu doseganju ciljev in bo v širšem interesu izvajanja vsebin na območju,
·  predlog projekta se uskladi s strokovnimi službami (izražena mora biti splošna podpora lokalne skupnosti ter sofinanciranje manjkajočega dela upravičenih in neupravičenih stroškov) vseh treh občin,
· Predlog projekta se oceni na podlagi meril za izbor s strani 5-članske Ocenjevalne komisije in ocenjevalne liste preda v pregled in obravnavo na UO LAS, 
·  predlog projekta se obravnava na upravnem odboru LAS. Upravni odbor razpravlja o vsebini operacij ter po potrebi podaja tudi vsebinske pripombe,
·  upravni odbor izbere projekte LAS in jih predlaga skupščini v potrditev. Upravni odbor LAS mora v primeru izbora in potrjevanja projekta zagotoviti odločanje skladno z upoštevanjem drugega odstavka, točke b 34. člena Uredbe 1303/2013/EU, ki določa, da pri odločitvi o izbiri posameznega projekta najmanj 50% glasov prispevajo partnerji, ki niso javni organi.  
·  Ker je upravičenec LAS, se mora pri potrjevanju projektov LAS, v skladu s petim odstavkom 33. člena Uredbe 2021/1060/EU zagotavljati spoštovanje načela ločevanja funkcij,
·  če skupščina projekt LAS potrdi, se projekt posreduje v potrditev ARSKTRP oziroma MKRR,
·  če je potrebna dopolnitev vloge, jo pripravi vodilni partner LAS ob sodelovanju upravičencev v projektu. Rok za dopolnitev vloge se za upravičence v projektu določi v skladu z rokom, ki je za dopolnitev postavljen s strani ARSKTRP oziroma MKRR,
·  če je upravičencu s strani LAS odobren projekt za sofinanciranje iz EKSRP, Agencija RS za kmetijske trge in razvoj podeželja o odobritvi ali zavrnitvi odloči z odločbo. V odločbi o odobritvi projekta  se določi tudi višina sredstev, rok za vložitev zahtevka za izplačilo, pogoje za upravičenost ter višino sredstev, ki se izvajajo v skladu s pravili sheme državnih pomoči,
·  če je upravičencu s strani LAS odobren projekt za sofinanciranje iz ESRR, sklene upravičenec pogodbo o sofinanciranju z Ministrstvom za kohezijo in regionalni razvoj.

3. Projekti sodelovanja LAS 

Partnerstvo LAS Zasavje načrtuje v programskem obdobju do leta 2027 tudi izvedbo projektov sodelovanja LAS, in sicer v okviru Evropskega sklada za razvoj podeželja (EKSRP sklad). Projekt sodelovanja se bo izvajal med LAS-I znotraj RS (medregionalno sodelovanje), v kolikor se pokaže potreba in možnost, pa tudi sodelovanje s tujimi LAS. 
Projekte sodelovanja na podlagi meril za izbor oceni 5 članska Ocenjevalna komisija in predlog z ocenami preda v potrditev UO LAS. 
Projekte sodelovanja LAS na predlog UO potrdi skupščina LAS in jo preda v končno potrditev pristojnemu posredniškemu organu. Navedeni projekti bodo izbrani na osnovi postopka, ki je podrobneje opredeljen v opisu postopkov ocenjevanja in izbora pri projektih, izbranih preko javnih pozivov LAS. 
Pri potrjevanju projektov sodelovanja LAS je potrebno upoštevati 5. odstavek 33. člena Uredbe 2021/106'/EU glede zagotavljanja spoštovanja načela ločevanja funkcij. 
Skladno z Uredbo o izvajanju lokalnega razvoja, ki ga vodi skupnost, za programsko obdobje do leta 2027, bomo pri snovanju in izvajanju projektov sodelovanja LAS upoštevali finančne omejitve, ki jih ta Uredba predpisuje, z namenom, da ne bi prišlo do prevlade takšnih projektov v okviru razpoložljivega finančnega okvirja Strategije lokalnega razvoja Partnerstva LAS Zasavje. Pri tem se bo upoštevalo 16. člen Uredbe o izvajanju lokalnega razvoja, ki ga vodi skupnost, v obdobju 2023-2027, ki določa, da lahko LAS Izvede vsaj en projekt sodelovanja oz. ima na voljo največ 15 % finančnega okvirja SLR, kar v primeru Partnerstva LAS Zasavje znaša do 200.000,00 €.  
S projekti sodelovanja bomo skušali nadaljevati nekatere dobre zgodbe, ki smo jih izvajali preko tovrstnih projektov v programskem obdobju 2014-2020, prav tako pa smo se že v fazi snovanja Strategije lokalnega razvoja za obdobje 2023-2027 povezali z nekaterimi sosednjimi LAS-i in družno snovali nekatere ideje, ki bi jih lahko izpeljali preko projektov sodelovanja v programskem obdobju 2023-2027. 
Planiramo projekte sodelovanja z naslednjih tematskih področij:
· Trajnost in inovacije, zlasti v povezavi z izrabo lokalnih virov, mobilnostjo, digitalizacijo, turizmom … 
· narava in dediščina (kulturna, industrijska…) kot potencial za razvoj območja.

V okviru Evropskega sklada za regionalni razvoj v programskem obdobju do leta 2027 ne predvidevamo izvedbo projektov sodelovanja LAS.  

c) [bookmark: _Toc138226150]Zagotavljanje preglednosti prijavnega in izbirnega postopka

Preglednost prijavnega in izbirnega postopka bo zagotovljena preko javnih objav. Javni poziv za izbor projektov in razpisna dokumentacija bo javno objavljena. Dodatne informacije glede pogojev za prijavo bodo možne izključno preko elektronske pošte. Vsa korespondenca bo zbrana v dokumentu Vprašanja in odgovori, ki bo javno objavljen na spletni strani Partnerstva LAS Zasavje. Preglednost izbirnega postopka se bo zagotavljala z javnim pozivom za sodelovanje v Ocenjevalni komisiji, preglednim in transparentnim postopkom izbire prijavljenih kandidatov, preglednim in transparentnim postopkom ravnanja prispelih prijav ter z dostopom informacije o dokončni odločitvi na spletni strani LAS. 

d) [bookmark: _Toc138226151]Preprečevanje konflikta interesov 

[bookmark: _Hlk148429403]LAS bo zagotavljal  nediskriminatorni in pregledni izbirni postopek, preprečeval navzkrižje interesov  ter zagotavljal, da noben od treh sektorjev ne nadzoruje odločitev o izbiri projekta. 
Pri vseh postopkih za izbor projektov se upošteva 5. odstavek 13. člena Uredbe o izvajanju lokalnega razvoja, ki ga vodi skupnost, v programskem obdobju do leta 2027, ki določa, da se pri vseh teh postopkih upošteva preprečevanje navzkrižja interesov v skladu z zakonom, ki ureja integriteto in preprečevanje korupcije. O izboru vsakega projekta odloča organ odločanja LAS, kot je določeno z odobreno SLR. Pri odločanju o izboru projektov na ravni odločanja LAS nobeden od treh sektorjev, kot jih določa odobrena SLR, ne prevladuje. Pri ocenjevanju in odločanju o posameznem projekti se mora izločiti vsak, ki je kakorkoli povezan s prijaviteljem projekta. 
V postopku bo upošteval tudi smiselno uporabo določbe zakona, ki ureja integriteto in preprečevanje korupcije in sicer tako, da bo upošteval naslednja določila:
Če je upravičenec LAS, mora v skladu s 5. odstavkom 33. člena Uredbe 2021/1060/EU zagotavljati spoštovanje načela ločevanja funkcij. 
Za projekte, kjer je upravičenec LAS (projekte LAS in projekte sodelovanja LAS) se bodo iz postopka izbire in potrjevanja projektov, ki jih izvaja LAS, izločili poklicni funkcionarji v skladu z Zakonom o integriteti in preprečevanju korupcije (ZlntPK). Ostalim članom LAS se ni potrebno izločevati iz postopka izbire projektov, ki jih izvaja LAS, upoštevati pa je potrebno, da noben sektor ne nadzoruje odločanja o izbiri, kar bo LAS zagotavljal z glasovanjem po sektorjih, pri čemer je sklep sprejet, če zanj glasujeta najmanj dva sektorja. 
Prijavitelji projektov na javni poziv so lahko vodilni partner, člani upravnega odbora in drugih organov LAS, razen članov ocenjevalne komisije. Projekte, prispele na javni poziv, bo ocenjevala neodvisna ocenjevalna komisija, ki jo bo upravni odbor izbral na osnovi odprtega javnega poziva. Neizbrani kandidati se bodo imeli možnost pritožiti na skupščino LAS. V upravnem odboru nobena interesna skupina (sektor) ne nadzoruje odločanja, kar LAS zagotavlja z glasovanjem po sektorjih, kjer je sklep sprejet, če zanj glasujeta najmanj dva sektorja. Ob obravnavi posameznih operacij, prispelih na javni poziv, se bodo iz postopka izbire in potrjevanja posamezne operacije na upravnem odboru izločili prijavitelj in partnerji v operaciji oziroma njihovi zaposleni in/ali njihovi člani.
Za preprečitev konflikta interesov bo Ocenjevalna komisija sestavljena iz nabora strokovnjakov, ki ne prihajajo iz Zasavja. Izmed nabora vseh strokovnjakov bo upravni odbor LAS, določil člane Ocenjevalne komisije.

V Ocenjevalni komisiji tudi ne more delovati član:
· kadar je on ali njegov družinski član, prosilec za pridobitev sredstev za izvajanje operacij LAS (ne glede na status prosilca – fizična ali pravna oseba), 
· kadar je član društva, ki je prosilec za pridobitev sredstev za izvajanje operacij za LAS, 
· kadar je ustanovitelj ali soustanovitelj podjetja, zavoda ali zadruge, ki je prosilec za pridobitev sredstev za izvajanje operacij za LAS.

V kolikor za člana Ocenjevalne komisije veljajo zakonsko veljavne omejitve (pravila za državne pomoči, prepoved dodeljevanja sredstev, navzkrižje interesov ipd.), se mora sam izločiti iz postopka obravnave in ocenjevanja vlog. Dokončni seznam projektov potrdi upravni odbor, katerega sestava preprečuje konflikt interesov (zagotavljanje 49 % glasovalnih pravic). Prav tako se pri potrjevanju projektov upošteva drugi odstavek, točke b 34. člena Uredbe 1303/2013/EU, ki določa, da pri odločitvi o izbiri posameznega projekta najmanj 50% glasov prispevajo partnerji, ki niso javni organi.  V kolikor je delež članov iz ekonomskega in zasebnega sektorja manjši od 50 %, upravni odbor ne more odločati o izbranih projektih LAS. Seja upravnega odbora se prekine oz. preloži do takrat, ko je izpolnjen zahtevan pogoj. 

                                                                                             Predsednica Partnerstva LAS Zasavje:
                                                                                                             Vojka Šergan l.r.

»LEADER – lokalni razvoj, ki ga vodi skupnost«

